పాక్‌ క్రికెట్‌ జట్టు కోచ్‌ పదవిపై
వినోద్‌ కాంబ్లీ ఆసక్తి
న్యూఢిల్లీ : ఆసియా కప్‌,ఐసిసి టి20 వరల్డ్‌ కప్‌లో ఘోర పరాజయం తరువాత పాకిస్థాన్‌ క్రికెట్‌ జట్టుపై పెను విమర్శలు వెల్లువెత్తుతున్నాయి. టి20 జట్టు కెప్టెన్‌గా షాహిద్‌ అఫ్రీది రాజీనామా చేస్తే అప్పటి దాకా జట్టుకు కోచ్‌గా వ్యవహరించిన వకార్‌ యూనిస్‌ కూడా తప్పుకున్నాడు.తదనంతర పరిణామాల్లో ఆ దేశ టి20 జట్టు కెప్టెన్‌గా సర్పరాజ్‌ ఆహ్మద్‌ ఎంపిక కాగా,కోచ్‌ పదవిని చేపట్టేందుకు ఏ ఒక్కరూ ముందుకు రాలేదు.దీంతో తమ జట్టు చీఫ్‌ కోచ్‌ స్థానం పాక్‌ క్రికెట్‌ బోర్డు నోటిపికేషన్‌ జారీ చేసింది.ఈ ప్రకటనకు ఇతర దేశాలకు చెందిన మాజీ క్రికెటర్లు ఏ మేరకు స్పందించారో తెలియదు కానీ,అందరిని ఆశ్చర్యానికి గురి చేస్తూ టీమిండియా మాజీ క్రికెటర్‌ వినోద్‌ కాంబ్లీ మాత్రం ఆమితాసక్తి చూపాడు.ఈ మేరకు కాంబ్లీ పాకిస్థాన్‌కు చెందిన మహిళా జర్నరిస్టు ఆస్మా సిరాజీకి ట్విట్టర్‌లో తన ఆసక్తిని తెలుపుతూ మేసేజ్‌లు పంపాడు.పాక్‌ క్రికెట్‌ జట్టుకు చీప్‌ కోచ్‌గా పనిచేసేందుకు తాను సిద్దంగానే ఉన్నానని అతడు ఆ సందేశంలో పేర్కొన్నాడు. అయితే ఇరు దేశాల మధ్య నెలకొన్న ఉద్రిక్తతల నేపథ్యంలో ప్రమాదకర పరిస్థితుల్లో కోచ్‌గా ఎలా ముందుకు సాగుతారని ఆస్మా వేసిన ప్రశ్నలకు కాంబ్లీ మరింత ఆసక్తికర సమాధానాన్ని పోస్ట్‌ చేశాడు.ఐపిఎల్‌లో పాక్‌కు చెందిన వసీం అక్రం భారత్‌లోని ఒక జట్టుకు కోచ్‌గా వ్యవహరిస్తున్నారుగా,తాను ఎందుకు కోచ్‌ పదవి చేపట్టలేనని అతడు ఎదురు ప్రశ్న వేశాడు. కాంబ్లీ ఆసక్తి ఎలా ఉన్నా కోచ్‌గా పెద్దగా అనుభవమేమీ లేని కాంబ్లీ పట్ల పిసిబి ఏ మేరకు స్పందిస్తుందో చూడాలి.